Ο ΠΕΡΙ ΔΙΑΜΕΣΟΛΑΒΗΣΗΣ ΣΕ ΟΙΚΟΓΕΝΕΙΑΚΕΣ ΔΙΑΦΟΡΕΣ ΝΟΜΟΣ ΤΟΥ 2019

Κανονισμοί δυνάμει του άρθρου 43

|  |  |
| --- | --- |
| 62(Ι) του 2019. | Το Υπουργικό Συμβούλιο, ασκώντας τις εξουσίες που χορηγούνται σε αυτό από το άρθρο 43 του περί Διαμεσολάβησης σε Οικογενειακές Διαφορές Νόμου, εκδίδει τους ακόλουθους Κανονισμούς: |
|  |  |
| Συνοπτικός τίτλος. | 1. Οι παρόντες Κανονισμοί θα αναφέρονται ως οι περί Διαμεσολάβησης σε Οικογενειακές Διαφορές Κανονισμοί του 2022.
 |
|  |  |
| Ερμηνεία. | 2.-(1) Στους παρόντες Κανονισμούς, εκτός εάν από το κείμενο προκύπτει διαφορετική έννοια- |
|  |  |
| 125(I) του 1999136(I) του 200252(I) του 200621(I) του 2007. | «ΑΝΑΔ» σημαίνει την Αρχή Ανάπτυξης Ανθρώπινου Δυναμικού Κύπρου που καθιδρύεται δυνάμει των διατάξεων του άρθρου 3 του περί Ανάπτυξης Ανθρώπινου Δυναμικού Νόμου· |
|  |  |
|  | «Αρμόδια Αρχή» σημαίνει το Υπουργείο Δικαιοσύνης και Δημοσίας Τάξεως∙ |
|  |  |
|  | «Νόμος» σημαίνει τον περί Διαμεσολάβησης σε Οικογενειακές Διαφορές Νόμο. |
|  |  |
|  |  (2) Οποιοιδήποτε άλλοι όροι περιέχονται στις πρόνοιες των παρόντων Κανονισμών και δεν ερμηνεύονται διαφορετικά, έχουν την έννοια που αποδίδεται σε αυτούς από τις διατάξεις του Νόμου.  |
|  |  |
| Σκοπός των παρόντων Κανονισμών.  | 3. Σκοπός των παρόντων Κανονισμών είναι- |
|  |  |  |
|  | (α)  | ο καθορισμός του τέλους εγγραφής στο Μητρώο Διαμεσολαβητών Οικογενειακών Διαφορών· |
|  |  |  |
|  | (β) | ο καθορισμός της αμοιβής διαμεσολαβητή για τη διεξαγωγή διαμεσολάβησης· |
|  |  |  |
|  | (γ) | ο καθορισμός της ειδικής εκπαίδευσης η οποία απαιτείται για εγγραφή στο Μητρώο Διαμεσολαβητών Οικογενειακών Διαφορών· και |
|  |  |  |
|  | (δ)  | ο καθορισμός του αντικειμένου της συνεχιζόμενης επαγγελματικής κατάρτισης των διαμεσολαβητών. |
|  |  |
| Καθορισμός τέλους εγγραφής στο Μητρώο ΔιαμεσολαβητώνΟικογενειακών Διαφορών.  | 4. Το τέλος εγγραφής στο Μητρώο Διαμεσολαβητών Οικογενειακών Διαφορών καθορίζεται στο ποσό των τριάντα ευρώ (€30) και καταβάλλεται άπαξ.  |
|  |  |  |
| Καθορισμός αμοιβής διαμεσολαβητή για τη διεξαγωγή διαμεσολάβησης.  | 5.-(1) Η αμοιβή του διαμεσολαβητή, η οποία προβλέπεται στις διατάξεις του άρθρου 12 του Νόμου, καταβάλλεται από κοινού και κατ’ ισομοιρία από τα δύο μέρη στη διαμεσολάβηση, εκτός εάν συμφωνηθεί διαφορετικά από αυτά.  |
|  |  |
|  |  (2) Το ύψος της αμοιβής, εκτός εάν τα μέρη και ο διαμεσολαβητής συμφωνήσουν γραπτώς διαφορετικά στη συμφωνία διαμεσολάβησης, ανέρχεται σε- |
|  |  |  |
|  | (α) | εξήντα ευρώ (€60) ανά ώρα, όταν η υπόθεση αφορά οικογενειακή διαφορά, εκτός από ζητήματα περιουσιακών σχέσεων συζύγων ή συμβίων· |
|  |  |  |
|  | (β) | πενήντα ευρώ (€50) ανά ώρα, όταν η υπόθεση αφορά περιουσιακές σχέσεις μεταξύ συζύγων ή συμβίων και το ύψος της διαφοράς, εξαιρουμένων τυχόν τόκων και εξόδων, δεν υπερβαίνει το ποσό των δέκα χιλιάδων ευρώ (€10.000)· |
|  |  |  |
|  | (γ)  | εξήντα ευρώ (€60) ανά ώρα, όταν η υπόθεση αφορά περιουσιακές σχέσεις μεταξύ συζύγων ή συμβίων και το ύψος της διαφοράς, εξαιρουμένων τυχόν τόκων και εξόδων, δεν υπερβαίνει το ποσό των πενήντα χιλιάδων ευρώ (€50.000)·  |
|  |  |  |
|  | (δ) | ογδόντα ευρώ (€80) ανά ώρα, όταν η υπόθεση αφορά περιουσιακές σχέσεις μεταξύ συζύγων ή συμβίων και το ύψος της διαφοράς, εξαιρουμένων τυχόν τόκων και εξόδων, δεν υπερβαίνει το ποσό των εκατό χιλιάδων ευρώ (€100.000)·  |
|  |  |  |
|  | (ε) | εκατόν ευρώ (€100) ανά ώρα, όταν η υπόθεση αφορά περιουσιακές σχέσεις μεταξύ συζύγων ή συμβίων και το ύψος της διαφοράς, εξαιρουμένων τυχόν τόκων και εξόδων, δεν υπερβαίνει το ποσό των πεντακοσίων χιλιάδων ευρώ (€500.000)· και |
|  |  |  |
|  | (στ) | εκατόν πενήντα ευρώ (€150) ανά ώρα, όταν η υπόθεση αφορά περιουσιακές σχέσεις μεταξύ συζύγων ή συμβίων και το ύψος της διαφοράς, εξαιρουμένων τυχόν τόκων και εξόδων, υπερβαίνει το ποσό των πεντακοσίων χιλιάδων ευρώ (€500.000). |
|  |  |
| Ειδική εκπαίδευση για εγγραφή στο Μητρώο ΔιαμεσολαβητώνΟικογενειακών Διαφορών. | 6.-(1) Για την εγγραφή προσώπου στο Μητρώο Διαμεσολαβητών Οικογενειακών Διαφορών, απαιτείται η επιτυχής ολοκλήρωση προγράμματος ειδικής εκπαίδευσης για διαμεσολαβητές, διάρκειας πενήντα (50) ωρών, το οποίο παρέχεται από ακαδημαϊκό ίδρυμα τριτοβάθμιας εκπαίδευσης ή πιστοποιημένο από την ΑΝΑΔ Κέντρο Επαγγελματικής Κατάρτισης και το οποίο πρόγραμμα εγκρίνεται από την Αρμόδια Αρχή.  |
|  |  |
|  |  (2) Οι εκπαιδευτές οι οποίοι παραδίδουν τα προγράμματα ειδικής εκπαίδευσης είναι κάτοχοι πανεπιστημιακού τίτλου ή διπλώματος αναγνωρισμένου από το αρμόδιο σώμα στη Δημοκρατία στα νομικά, στην ψυχολογία ή στην κοινωνική εργασία και έχουν τετραετή επαγγελματική πείρα στο γνωστικό τους αντικείμενο: |
|  |  |
|  |  Νοείται ότι, η θεματική ενότητα του προγράμματος η οποία αφορά το νομοθετικό πλαίσιο της Δημοκρατίας για το οικογενειακό δίκαιο διδάσκεται από εκπαιδευτή με αποδεδειγμένη σχετική γνώση και εμπειρία σε αυτό.  |
|  |  |
|  |  (3) Το πρόγραμμα ειδικής εκπαίδευσης το οποίο προβλέπεται στις πρόνοιες της παραγράφου (1) αποτελείται από θεωρητική εκπαίδευση διάρκειας τουλάχιστον σαράντα (40) ωρών και πρακτική εκπαίδευση διάρκειας τουλάχιστον δέκα (10) ωρών και περιλαμβάνει τουλάχιστον-  |
|  |  |
|  | (α) | επιμόρφωση και/ή κατάρτιση στα ακόλουθα: |
|  |  |  |
|  |  | (i) | Το νομικό πλαίσιο της Δημοκρατίας σχετικά με το οικογενειακό δίκαιο, περιλαμβανομένων των ακόλουθων νομοθεσιών: |
| 187 του 1991213 του 1991161(I) του 200078(I) του 200669(I) του 2008. |  |  | (αα) | Του περί Τέκνων (Συγγένεια και Νομική Υπόσταση) Νόμου· |
| 216 του 199060(I) του 199595(I) του 199530(I) του 199760(I) του 199721(I) του 1998190(I) του 2002203(I) του 200468(I) του 2008. |  |  | (ββ) | του περί Σχέσεων Γονέων και Τέκνων Νόμου· |
| 232 του 199149(I) του 199534(I) του 199625(I) του 199858(I) του 199962(I) του 2006169(I) του 200667(I) του 2008. |  |  | (γγ) | του περί Ρυθμίσεως των Περιουσιακών Σχέσεων των Συζύγων Νόμου· |
| 104(I) του 200366(I) του 200995(I) του 2017115(I) του 2019117(I) του 2020…(Ι) του 2022. |  |  | (δδ) | του περί Γάμου Νόμου· |
| 23 του 1990247 του 1990231 του 199188(I) του 199433(I) του 199661(I) του 199726(I) του 199892(I) του 199846(I) του 199996(I) του 199958(I) του 200063(I) του 200669(I) του 2009…(Ι) του 2022. |  |  | (εε) | του περί Οικογενειακών Δικαστηρίων Νόμου· |
|  |  | (ii) | τις σχετικές με τη βία κατά των γυναικών και την ενδοοικογενειακή βία νομοθεσίες, περιλαμβανομένων των ακόλουθων νομοθεσιών: |
| 115(I) του 2021117(I) του 2022. |  |  | (αα) | Του περί της Πρόληψης και της Καταπολέμησης της Βίας κατά των Γυναικών και της Ενδοοικογενειακής Βίας και περί Συναφών Θεμάτων Νόμου· και |
| 119(I) του 2000212(I) του 2004172(I) του 201578(I) του 201795(I) του 2019. |  |  | (ββ) | του περί Βίας στην Οικογένεια (Πρόληψη και Προστασία Θυμάτων) Νόμου· |
| 243 του 19905(ΙΙΙ) του 20009(ΙΙΙ) του 2010. |  | (iii) | τις σχετικές με τα δικαιώματα του παιδιού νομοθεσίες, περιλαμβανομένου του περί της Συμβάσεως περί των Δικαιωμάτων του Παιδιού (Κυρωτικού) Νόμου· |
|  |  | (iv) | τις βασικές αρχές και τη διαδικασία η οποία ακολουθείται στη διαμεσολάβηση· |
|  |  | (v) | τις υποχρεώσεις και τα καθήκοντα του διαμεσολαβητή και των εμπλεκομένων μερών στη διαμεσολάβηση, με ειδική αναφορά στον χειρισμό περιστατικών βίας· |
|  |  | (vi) | τις βασικές αρχές ψυχολογίας με ειδική αναφορά σε θέματα διαχείρισης συγκρουσιακών σχέσεων, προσέγγισης παιδιών και θυμάτων βίας· |
|  |  | (vii) | τη σύνταξη της συμφωνίας διαμεσολάβησης και της συμφωνίας συμβιβασμού· |
|  |  | (viii) | τον Κώδικα Δεοντολογίας διαμεσολαβητών οικογενειακών διαφορών, ο οποίος προβλέπεται στις διατάξεις του άρθρου 45 του Νόμου· και |
|  |  | (ix) | τις τεχνικές διαμεσολάβησης, καθώς και τις τεχνικές διαπραγμάτευσης και επικοινωνίας· και |
|  |  |  |
|  | (β) | προσομοίωση διαμεσολάβησης, περιλαμβανομένης της πρακτικής εφαρμογής των τεχνικών διαμεσολάβησης, διαπραγμάτευσης και επικοινωνίας. |
|  |  |  |
|  |  (4) Το πρόγραμμα ειδικής εκπαίδευσης παρέχεται δια ζώσης ή/και διαδικτυακά. |
|  |  |  |
| Συνεχιζόμενη επαγγελματική κατάρτιση διαμεσολαβητών.  | 7. Τηρουμένων των διατάξεων του άρθρου 11 του Νόμου, οι διαμεσολαβητές, στο πλαίσιο της συνεχιζόμενης επαγγελματικής κατάρτισής τους, παρακολουθούν εκπαιδευτικά προγράμματα που παρέχονται από ακαδημαϊκό ίδρυμα τριτοβάθμιας εκπαίδευσης ή πιστοποιημένο από την ΑΝΑΔ Κέντρο Επαγγελματικής Κατάρτισης και περιλαμβάνουν τουλάχιστον μία από τις ακόλουθες θεματικές:  |
|  |
| (α) | Νομοθετικές και νομολογιακές εξελίξεις σε θέματα σχετικά με το νομικό πλαίσιο της Δημοκρατίας για το οικογενειακό δίκαιο· |
|  |
| (β) | νομοθετικές και νομολογιακές εξελίξεις σε θέματα βίας κατά των γυναικών, βίας στην οικογένεια και δικαιωμάτων του παιδιού·  |
|  |
| (γ) | εθνικές, ευρωπαϊκές και διεθνείς εξελίξεις σχετικές με τον θεσμό της διαμεσολάβησης· ή |
|  |  |
| (δ) | πρακτική εξάσκηση στη διαμεσολάβηση μέσω προσομοιώσεων διαμεσολάβησης. |

Αρ. Φακ. 23.03.057.049-2020 ΧΑ/ΧΓ